CELEX: 32020R1772
Language: el
Date: 2020-11-26 00:00:00
Title: Εκτελεστικός κανονισμός (ΕΕ) 2020/1772 της Επιτροπής της 26ης Νοεμβρίου 2020 για την τροποποίηση του εκτελεστικού κανονισμού (ΕΕ) 2017/2469 για τον καθορισμό διοικητικών και επιστημονικών απαιτήσεων για τις αιτήσεις που αναφέρονται στο άρθρο 10 του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (Κείμενο που παρουσιάζει ενδιαφέρον για τον ΕΟΧ)

27.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 398/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1772 ΤΗΣ ΕΠΙΤΡΟΠΗΣ
         της 26ης Νοεμβρίου 2020
         για την τροποποίηση του εκτελεστικού κανονισμού (ΕΕ) 2017/2469 για τον καθορισμό διοικητικών και επιστημονικών απαιτήσεων για τις αιτήσεις που αναφέρονται στο άρθρο 10 του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 13 και το άρθρο 35 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 θεσπίζει κανόνες για τη χρήση και τη διάθεση των νέων τροφίμων στην αγορά της Ένωσης.
                  
               
                     (2)
                  
                  
                     Ο εκτελεστικός κανονισμός (ΕΕ) 2017/2469 της Επιτροπής (2) καθορίζει διοικητικές και επιστημονικές απαιτήσεις για τις αιτήσεις που αναφέρονται στο άρθρο 10 παράγραφος 1 του κανονισμού (ΕΕ) 2015/2283.
                  
               
                     (3)
                  
                  
                     Ο κανονισμός (ΕΕ) 2019/1381 του Ευρωπαϊκού Κοινοβουλίου και του Συμβουλίου (3) τροποποίησε τον κανονισμό (ΕΚ) αριθ. 178/2002 (4) και τον κανονισμό (ΕΕ) 2015/2283. Οι εν λόγω τροποποιήσεις αποσκοπούν στην ενίσχυση της διαφάνειας και της βιωσιμότητας της αξιολόγησης κινδύνου της ΕΕ σε όλους τους τομείς της τροφικής αλυσίδας στους οποίους η Ευρωπαϊκή Αρχή για την Ασφάλεια των Τροφίμων (στο εξής: Αρχή) διενεργεί επιστημονική αξιολόγηση κινδύνου, μεταξύ άλλων στον τομέα των νέων τροφίμων.
                  
               
                     (4)
                  
                  
                     Όσον αφορά τη διάθεση στην αγορά νέων τροφίμων, οι τροποποιήσεις του κανονισμού (ΕΚ) αριθ. 178/2002 εισήγαγαν νέες διατάξεις, μεταξύ άλλων, για τα εξής θέματα: παροχή γενικών συμβουλών, στο στάδιο πριν από την υποβολή αιτήσεων, από τις υπηρεσίες της Αρχής, κατόπιν αιτήματος δυνητικού αιτούντος, και υποχρέωση κοινοποίησης μελετών που έχουν ανατεθεί ή εκπονηθεί από υπευθύνους επιχειρήσεων για την υποστήριξη αίτησης, καθώς και συνέπειες της μη συμμόρφωσης με την υποχρέωση αυτή. Εισήγαγαν επίσης διατάξεις σχετικά με τη δημοσιοποίηση, από την Αρχή, όλων των επιστημονικών δεδομένων, των μελετών και άλλων πληροφοριών που υποστηρίζουν τις αιτήσεις, εκτός των εμπιστευτικών πληροφοριών, σε πρώιμο στάδιο της διαδικασίας αξιολόγησης του κινδύνου, και στη συνέχεια διαβούλευση με τρίτα μέρη. Οι τροποποιήσεις καθορίζουν επίσης ειδικές διαδικαστικές απαιτήσεις για την υποβολή αιτημάτων εμπιστευτικότητας και την αξιολόγησή τους από την Αρχή σε σχέση με τις πληροφορίες που υποβάλλονται από αιτούντα, στις περιπτώσεις που η Επιτροπή ζητεί τη γνώμη της Αρχής.
                  
               
                     (5)
                  
                  
                     Ο κανονισμός (ΕΕ) 2019/1381 τροποποίησε επίσης τον κανονισμό (ΕΕ) 2015/2283, ώστε να συμπεριληφθούν διατάξεις που διασφαλίζουν συνέπεια με τις προσαρμογές του κανονισμού (ΕΚ) αριθ. 178/2002 και λαμβάνουν υπόψη τις τομεακές ιδιαιτερότητες όσον αφορά τις εμπιστευτικές πληροφορίες.
                  
               
                     (6)
                  
                  
                     Δεδομένου του καλυπτόμενου πεδίου και της εφαρμογής όλων των εν λόγω τροποποιήσεων, ο εκτελεστικός κανονισμός (ΕΕ) 2017/2469 θα πρέπει να προσαρμοστεί, ώστε να ληφθούν υπόψη οι αλλαγές όσον αφορά το περιεχόμενο, τη σύνταξη και την υποβολή των αιτήσεων που αναφέρονται στο άρθρο 10 του κανονισμού (ΕΕ) 2015/2283, τις ρυθμίσεις για την επαλήθευση της εγκυρότητας των αιτήσεων και τις πληροφορίες που πρέπει να περιλαμβάνονται στη γνώμη της Αρχής. Ειδικότερα, ο εκτελεστικός κανονισμός (ΕΕ) 2017/2469 θα πρέπει να περιλαμβάνει αναφορά στους τυποποιημένους μορφότυπους δεδομένων και να απαιτεί, όσον αφορά τις αιτήσεις, να παρέχουν πληροφορίες με τις οποίες να καταδεικνύεται η συμμόρφωση με την απαίτηση κοινοποίησης που προβλέπεται στο άρθρο 32β του κανονισμού (ΕΚ) αριθ. 178/2002. Θα πρέπει επίσης να διευκρινίζει ότι η αξιολόγηση της συμμόρφωσης με την απαίτηση κοινοποίησης αποτελεί μέρος της επαλήθευσης της εγκυρότητας μιας αίτησης.
                  
               
                     (7)
                  
                  
                     Επιπλέον, λαμβανομένου υπόψη του γεγονότος ότι η Αρχή είναι αρμόδια για τη διαχείριση της βάσης δεδομένων μελετών σύμφωνα με το άρθρο 32β του κανονισμού (ΕΚ) αριθ. 178/2002, θα πρέπει επίσης να παρέχεται στην Επιτροπή η δυνατότητα να συμβουλεύεται την Αρχή στο πλαίσιο της επαλήθευσης της εγκυρότητας των αιτήσεων, με σκοπό να βεβαιώνεται ότι η εκάστοτε αίτηση πληροί τις σχετικές απαιτήσεις που ορίζονται στο εν λόγω άρθρο.
                  
               
                     (8)
                  
                  
                     Όταν διεξάγονται δημόσιες διαβουλεύσεις κατά τη διάρκεια της αξιολόγησης του κινδύνου σύμφωνα με το άρθρο 32γ παράγραφος 2 του κανονισμού (ΕΚ) αριθ. 178/2002, η γνώμη της Αρχής θα πρέπει επίσης να περιλαμβάνει τα αποτελέσματα των εν λόγω διαβουλεύσεων, σύμφωνα με τις απαιτήσεις διαφάνειας στις οποίες υπόκειται η Αρχή.
                  
               
                     (9)
                  
                  
                     Ο παρών κανονισμός θα πρέπει να εφαρμόζεται από τις 27 Μαρτίου 2021 και για τις αιτήσεις που υποβάλλονται από την ημερομηνία αυτή και μετά, η οποία είναι η ημερομηνία εφαρμογής του κανονισμού (ΕΕ) 2019/1381.
                  
               
                     (10)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του εκτελεστικού κανονισμού (ΕΕ) 2017/2469
            Ο εκτελεστικός κανονισμός (ΕΕ) 2017/2469 τροποποιείται ως εξής:
            
                        1)
                     
                     
                        Το άρθρο 3 τροποποιείται ως εξής:
                        
                                    α)
                                 
                                 
                                    η παράγραφος 1 αντικαθίσταται από το ακόλουθο κείμενο:
                                    
                                       «1)   Η αίτηση περιλαμβάνει τα ακόλουθα στοιχεία:
                                       
                                                   α)
                                                
                                                
                                                   συνοδευτική επιστολή·
                                                
                                             
                                                   β)
                                                
                                                
                                                   τεχνικό φάκελο·
                                                
                                             
                                                   γ)
                                                
                                                
                                                   περίληψη του φακέλου.
                                                
                                             Πριν από την έγκριση τυποποιημένων μορφότυπων δεδομένων σύμφωνα με το άρθρο 39στ του κανονισμού (ΕΚ) αριθ. 178/2002, η αίτηση υποβάλλεται μέσω του συστήματος ηλεκτρονικής υποβολής που παρέχει η Επιτροπή, σε ηλεκτρονική μορφή που επιτρέπει την τηλεφόρτωση, την εκτύπωση και την αναζήτηση εγγράφων. Μετά την έγκριση τυποποιημένων μορφότυπων δεδομένων σύμφωνα με το άρθρο 39στ του κανονισμού (ΕΚ) αριθ. 178/2002, η αίτηση υποβάλλεται μέσω του συστήματος ηλεκτρονικής υποβολής που παρέχει η Επιτροπή, σύμφωνα με τους εν λόγω τυποποιημένους μορφότυπους δεδομένων.»·
                                    
                                 
                              
                                    β)
                                 
                                 
                                    η παράγραφος 5 αντικαθίσταται από το ακόλουθο κείμενο:
                                    
                                       «5)   Εκτός από τις πληροφορίες που αναφέρονται στο άρθρο 10 παράγραφος 2 στοιχεία α), β) και ε) του κανονισμού (ΕΕ) 2015/2283, η περίληψη του φακέλου που αναφέρεται στην παράγραφο 1 στοιχείο γ) του παρόντος άρθρου παραθέτει τους λόγους σύμφωνα με τους οποίους η χρήση του νέου τροφίμου συμμορφώνεται ως προς τους όρους που καθορίζονται στο άρθρο 7 του κανονισμού (ΕΕ) 2015/2283. Η περίληψη του φακέλου δεν περιέχει πληροφορίες που υπόκεινται σε αίτημα εμπιστευτικής μεταχείρισης σύμφωνα με το άρθρο 23 του κανονισμού (ΕΕ) 2015/2283 και το άρθρο 39α του κανονισμού (ΕΚ) αριθ. 178/2002.»·
                                    
                                 
                              
                  
                        2)
                     
                     
                        Το άρθρο 4 αντικαθίσταται από το ακόλουθο κείμενο:
                        
                           «Άρθρο 4
                           Απαιτήσεις σχετικά με τα διοικητικά στοιχεία
                           Εκτός από τις πληροφορίες που καθορίζονται στο άρθρο 10 παράγραφος 2 του κανονισμού (ΕΕ) 2015/2283, οι αιτήσεις περιλαμβάνουν τα ακόλουθα διοικητικά στοιχεία:
                           
                                       α)
                                    
                                    
                                       την/τις επωνυμία/-ες του/των παρασκευαστή/-ών του νέου τροφίμου, εάν είναι διαφορετικός/-οί από τον αιτούντα, διεύθυνση και στοιχεία επικοινωνίας·
                                    
                                 
                                       β)
                                    
                                    
                                       το ονοματεπώνυμο, τη διεύθυνση και τα στοιχεία επικοινωνίας του προσώπου που είναι υπεύθυνο για τον φάκελο, το οποίο είναι εξουσιοδοτημένο να επικοινωνεί για λογαριασμό του αιτούντος με την Επιτροπή και την Αρχή·
                                    
                                 
                                       γ)
                                    
                                    
                                       την ημερομηνία υποβολής του φακέλου·
                                    
                                 
                                       δ)
                                    
                                    
                                       πίνακα περιεχομένων του φακέλου·
                                    
                                 
                                       ε)
                                    
                                    
                                       λεπτομερή κατάλογο των εγγράφων που προσαρτώνται στον φάκελο, ο οποίος να περιλαμβάνει αναφορές στους τίτλους, τα τεύχη και τις σελίδες·
                                    
                                 
                                       στ)
                                    
                                    
                                       όταν ο αιτών υποβάλλει, σύμφωνα με το άρθρο 23 του κανονισμού (ΕΕ) 2015/2283, αίτημα εμπιστευτικής μεταχείρισης ορισμένων τμημάτων των πληροφοριών του φακέλου, συμπεριλαμβανομένων συμπληρωματικών πληροφοριών, κατάλογο των μερών που πρέπει να αντιμετωπιστούν ως εμπιστευτικά, συνοδευόμενο από επαληθεύσιμη αιτιολόγηση που καταδεικνύει τον τρόπο με τον οποίο η αποκάλυψη των εν λόγω πληροφοριών μπορεί δυνητικά να βλάψει τα συμφέροντα του αιτούντος σε σημαντικό βαθμό·
                                    
                                 
                                       ζ)
                                    
                                    
                                       όταν η διαδικασία παραγωγής περιέχει εμπιστευτικά στοιχεία, περίληψη μη εμπιστευτικού χαρακτήρα για τη διαδικασία παραγωγής·
                                    
                                 
                                       η)
                                    
                                    
                                       χωριστά περιλαμβανόμενες πληροφορίες και επεξηγήσεις με τις οποίες να τεκμηριώνεται η ύπαρξη δικαιώματος αναφοράς του αιτούντος στα επιστημονικά αποδεικτικά στοιχεία ή επιστημονικά δεδομένα βιομηχανικής ιδιοκτησίας σύμφωνα με το άρθρο 26 του κανονισμού (ΕΕ) 2015/2283·
                                    
                                 
                                       θ)
                                    
                                    
                                       κατάλογο των μελετών που υποβλήθηκαν προς υποστήριξη της αίτησης, συμπεριλαμβανομένων πληροφοριών που καταδεικνύουν τη συμμόρφωση με το άρθρο 32β του κανονισμού (ΕΚ) αριθ. 178/2002.»·
                                    
                                 
                     
                  
                        3)
                     
                     
                        Το άρθρο 6 αντικαθίσταται από το ακόλουθο κείμενο:
                        
                           «Άρθρο 6
                           Επαλήθευση της εγκυρότητας των αιτήσεων
                           
                              1.   Η Επιτροπή, μόλις παραλαμβάνει αίτηση, επαληθεύει χωρίς καθυστέρηση κατά πόσον ο αιτών εμπίπτει στο πεδίο εφαρμογής του κανονισμού (ΕΕ) 2015/2283 και κατά πόσον η αίτηση πληροί τις απαιτήσεις που ορίζονται στο άρθρο 10 παράγραφος 2 του εν λόγω κανονισμού, στα άρθρα 3 έως 5 του παρόντος κανονισμού και στο άρθρο 32β του κανονισμού (ΕΚ) αριθ. 178/2002.
                           
                           
                              2.   Η Επιτροπή μπορεί να ζητήσει τη γνώμη της Αρχής σχετικά με το κατά πόσον η αίτηση πληροί τις σχετικές απαιτήσεις που αναφέρονται στην παράγραφο 1. Η Αρχή γνωστοποιεί στην Επιτροπή τις απόψεις της εντός προθεσμίας 30 εργάσιμων ημερών.
                           
                           
                              3.   Η Επιτροπή μπορεί να ζητήσει πρόσθετες πληροφορίες από τον αιτούντα όσον αφορά την εγκυρότητα της αίτησης και να ενημερώσει τον αιτούντα σχετικά με την περίοδο εντός της οποίας πρέπει να παρασχεθούν οι εν λόγω πληροφορίες.
                           
                           
                              4.   Κατά παρέκκλιση από την παράγραφο 1 του παρόντος άρθρου και με την επιφύλαξη του άρθρου 10 παράγραφος 2 του κανονισμού (ΕΕ) 2015/2283 και του άρθρου 32β παράγραφοι 4 και 5 του κανονισμού (ΕΚ) αριθ. 178/2002, μια αίτηση θεωρείται έγκυρη ακόμα και εάν δεν περιέχει όλα τα στοιχεία που απαιτούνται βάσει των άρθρων 3 έως 5 του παρόντος κανονισμού, με την προϋπόθεση ότι ο αιτών υποβάλλει την κατάλληλη αιτιολόγηση για κάθε υπολειπόμενο στοιχείο.
                           
                           
                              5.   Η Επιτροπή ενημερώνει τον αιτούντα, τα κράτη μέλη και την Αρχή για το αν η αίτηση θεωρείται έγκυρη ή όχι. Όταν η αίτηση δεν θεωρείται έγκυρη, η Επιτροπή αναφέρει τους λόγους για την εν λόγω διαπίστωση.»·
                           
                        
                     
                  
                        4)
                     
                     
                        Στο άρθρο 7 παράγραφος 1 προστίθεται το στοιχείο ιδ):
                        
                                    «ιδ)
                                 
                                 
                                    τα αποτελέσματα των διαβουλεύσεων που διενεργήθηκαν κατά τη διαδικασία αξιολόγησης του κινδύνου σύμφωνα με το άρθρο 32γ παράγραφος 2 του κανονισμού (ΕΚ) αριθ. 178/2002.»·
                                 
                              
                  
                        5)
                     
                     
                        Το παράρτημα I αντικαθίσταται σύμφωνα με το παράρτημα στον παρόντα κανονισμό·
                     
                  
                        6)
                     
                     
                        Το παράρτημα II απαλείφεται.
                     
                  
         
            Άρθρο 2
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 27η Μαρτίου 2021 και στις αιτήσεις που υποβάλλονται στην Επιτροπή από την εν λόγω ημερομηνία και μετά.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Νοεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2469 της Επιτροπής, της 20ής Δεκεμβρίου 2017, για τον καθορισμό διοικητικών και επιστημονικών απαιτήσεων για τις αιτήσεις που αναφέρονται στο άρθρο 10 του κανονισμού (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 64).
         
            (3)  Κανονισμός (ΕΕ) 2019/1381 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, για τη διαφάνεια και τη βιωσιμότητα της αξιολόγησης κινδύνου στην αλυσίδα τροφίμων στην ΕΕ και για την τροποποίηση των κανονισμών (ΕΚ) αριθ. 178/2002, (ΕΚ) αριθ. 1829/2003, (ΕΚ) αριθ. 1831/2003, (ΕΚ) αριθ. 2065/2003, (ΕΚ) αριθ. 1935/2004, (ΕΚ) αριθ. 1331/2008, (ΕΚ) αριθ. 1107/2009, (ΕΕ) 2015/2283 και της οδηγίας 2001/18/ΕΚ (ΕΕ L 231 της 6.9.2019, σ. 1).
         
            (4)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ
                     Υπόδειγμα συνοδευτικής επιστολής για αίτηση σχετικά με νέο τρόφιμο
                     ΕΥΡΩΠΑΪΚΗ ΕΠΙΤΡΟΠΗ
                     Γενική Διεύθυνση
                     Διεύθυνση
                     Διοικητική Μονάδα
                     Ημερομηνία: …
                     Θέμα: Αίτηση για την έγκριση νέου τροφίμου σύμφωνα με τον κανονισμό (ΕΕ) αριθ. 2015/2283.
                     
                        (Να δηλώσετε ευκρινώς, σημειώνοντας ένα από τα τετραγωνίδια)
                     
                     
                                 ☐
                              
                              
                                 Αίτηση για την έγκριση καινούργιου νέου τροφίμου.
                              
                           
                                 ☐
                              
                              
                                 Αίτηση για την προσθήκη, την αφαίρεση ή τη μετατροπή των συνθηκών χρήσης ενός ήδη εγκεκριμένου νέου τροφίμου. Διευκρινίστε τα στοιχεία αναφοράς της εν λόγω έγκρισης.
                              
                           
                                 ☐
                              
                              
                                 Αίτηση για την προσθήκη, την αφαίρεση ή τη μετατροπή των προδιαγραφών ενός ήδη εγκεκριμένου νέου τροφίμου. Διευκρινίστε τα στοιχεία αναφοράς της εν λόγω έγκρισης.
                              
                           
                                 ☐
                              
                              
                                 Αίτηση για την προσθήκη, την αφαίρεση ή τη μετατροπή πρόσθετων ειδικών απαιτήσεων επισήμανσης ενός ήδη εγκεκριμένου νέου τροφίμου. Διευκρινίστε τα στοιχεία αναφοράς της εν λόγω έγκρισης.
                              
                           
                                 ☐
                              
                              
                                 Αίτηση για την προσθήκη, την αφαίρεση ή τη μετατροπή απαιτήσεων παρακολούθησης μετά τη διάθεση στην αγορά ενός ήδη εγκεκριμένου νέου τροφίμου. Διευκρινίστε τα στοιχεία αναφοράς της εν λόγω έγκρισης.
                              
                           Ο/Οι αιτών/-ούντες ή ο/οι εκπρόσωπός/-οί του/-ς στην Ένωση
                     (ονοματεπώνυμο/-α, διεύθυνση/διευθύνσεις…)
                     …
                     …
                     …
                     υποβάλλω/-ουμε την παρούσα αίτηση με σκοπό την επικαιροποίηση του καταλόγου της Ένωσης για τα νέα τρόφιμα.
                     Ταυτότητα του νέου τροφίμου (Παρακαλείστε να παράσχετε πληροφορίες σχετικά με την ταυτότητα του νέου τροφίμου ανάλογα με την/τις κατηγορία/-ες στην/στις οποία/-ες εμπίπτει το νέο τρόφιμο):
                     …
                     …
                     Εμπιστευτικότητα. Εφόσον αρμόζει, διευκρινίστε αν η αίτηση περιλαμβάνει εμπιστευτικά στοιχεία σύμφωνα με το άρθρο 23 του κανονισμού (ΕΕ) 2015/2283:
                     
                                 ☐
                              
                              
                                 Ναι
                              
                           
                                 ☐
                              
                              
                                 Όχι
                              
                           Προστασία δεδομένων (*1). Εφόσον αρμόζει, διευκρινίστε αν η αίτηση περιλαμβάνει αίτημα για την προστασία δεδομένων βιομηχανικής ιδιοκτησίας σύμφωνα με το άρθρο 26 του κανονισμού (ΕΕ) 2015/2283:
                     
                                 ☐
                              
                              
                                 Ναι
                              
                           
                                 ☐
                              
                              
                                 Όχι
                              
                           Κατηγορίες τροφίμων, συνθήκες χρήσης και απαιτήσεις επισήμανσης
                     
                                 Κατηγορία τροφίμων
                              
                              
                                 Ειδικές συνθήκες χρήσης
                              
                              
                                 Πρόσθετη ειδική απαίτηση επισήμανσης
                              
                           
                                  
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                           Με εκτίμηση,
                     Υπογραφή …
                     Συνημμένα:
                     
                                 ☐
                              
                              
                                 Πλήρης φάκελος
                              
                           
                                 ☐
                              
                              
                                 Περίληψη του φακέλου (μη εμπιστευτικό)
                              
                           
                                 ☐
                              
                              
                                 Κατάλογος των μερών του φακέλου για τα οποία ζητείται εμπιστευτική μεταχείριση, συνοδευόμενος από επαληθεύσιμη αιτιολόγηση στην οποία να καταδεικνύεται με ποιον τρόπο η αποκάλυψη των πληροφοριών αυτών μπορεί δυνητικά να βλάψει τα συμφέροντα του αιτούντος σε σημαντικό βαθμό
                              
                           
                                 ☐
                              
                              
                                 Πληροφορίες που τεκμηριώνουν την προστασία δεδομένων βιομηχανικής ιδιοκτησίας όσον αφορά την αίτηση νέου τροφίμου
                              
                           
                                 ☐
                              
                              
                                 Αντίγραφο των διοικητικών στοιχείων του/των αιτούντος/-ων
                              
                           
                                 ☐
                              
                              
                                 Κατάλογος μελετών και όλες οι πληροφορίες σχετικά με την κοινοποίηση των μελετών σύμφωνα με το άρθρο 32β του κανονισμού (ΕΚ) αριθ. 178/2002
                              
                           
               »
            
               (*1)  Ο αιτών θα πρέπει να προσδιορίζει το/τα μέρος/-η της αίτησης που περιλαμβάνει/-ουν δεδομένα βιομηχανικής ιδιοκτησίας για τα οποία ζητείται η προστασία, διευκρινίζοντας σαφώς το/τα τμήμα/-τα και τον αριθμό σελίδας/-ων. Ο αιτών πρέπει να παρέχει επαληθεύσιμη αιτιολόγηση/δήλωση για τον ισχυρισμό βιομηχανικής ιδιοκτησίας.